**Martí Cifuentes** (7. heinäkuuta 1982) on espanjalainen jalkapallovalmentaja. Lokakuusta 2023 lähtien hän on toiminut Queens Park Rangersin päävalmentajana.

Ura
---

Cifuentes on opiskellut oikeus- ja kauppatieteitä Barcelonan yliopistossa ja valmistunut urheilujohtamisen maisteriksi Johann Cruijff -instituutista. Hän aloitti valmennusuransa 21-vuotiaana ja toimi juniori- ja apuvalmentajana. Hän valmensi vuonna 2007 lyhyen aikaa juniorijoukkueita Ajaxissa ja Millwallissa.

Helmikuussa 2014 Cifuentesista tuli UE Sant Andreun päävalmentaja. Hän luotsasi seuraa kauden loppuun saakka Segunda División B:ssä. Kaudella 2015/16 hän toimi CE L'Hospitaletin päävalmentajana, mutta sai potku maaliskuussa 2016.

Tammikuussa 2018 Cifuentes siirtyi juniorivalmentajaksi AIK:n organisaatioon. Hän ehti toimia seuran palveluksessa kuitenkin vain puolen vuoden ajan, kun hänestä kesäkuun alussa 2018 tuli aloitti Norjan Eliteserienin Sandefjordin päävalmentajana. Cifuentesin johdolla Sandefjord hävisi vain kuusi pelaamistaan 18 liigaottelusta, mutta pisteet eivät riittäneet enää pelastamaan joukkuetta putoamiselta. Cifuentes jatkoi kuitenkin seuran päävalmentajana. Hän luotsasi seuran Norjan 1. divisioonassa toiseksi kaudella 2019 ja seura nousi takaisin pääsarjaan. Kaudella 2020 Sandefjord säilytti sarjapaikkansa ollen liigassa 11:s. Kauden jälkeen Cifuentes jätti Sandefjordin ja siirtyi Tanskan Superliigan AaB:n päävalmentajaksi kesään 2023 ulottuvalla sopimuksella.

Cifuentesin pesti AaB:ssa jäi lopulta vuoden mittaiseksi. Tammikuussa 2022 AaB ja Hammarby IF pääsivät sopuun Cifuentesin sopimuksen purkamisesta ja hänetsä tuli Hammarbyn uusi päävalmentaja. Cifuentes luotsasi Hammarbyn Ruotsin cupin finaaliin debyyttikaudellaan. Finaalissa joukkue kärsi tappion Malmölle rangaistuspotkukilpailun jälkeen. Kausi sujui hyvin myös Allsvenskanissa, jossa Hammarby oli lopulta kolmas selvittäen näin tiensä Konferenssiliigaan.

Cifuentes jätti Hammarbyn lokakuun lopussa 2023, vain kaksi kierrosta ennen Allsvenskan-kauden päättymistä, ja siirtyi Englannin Mestaruussarjan Queens Park Rangersin päävalmentajaksi.

Lähteet
-------

1. 1 2  Intervju med Martí Cifuentes AIK. Julkaistu 9.11.2017. Viitattu 1.2.2021. (englanniksi)
2. ↑  Martí Cifuentes Transfermarkt. Viitattu 1.2.2021. (englanniksi)
3. ↑  Spanjol blir ny Sandefjord-trener TV2.no. Julkaistu 31.5.2018. Viitattu 1.2.2021.
4. ↑  Alt håp ute for Sandefjord. Rykket ned til OBOS-ligaen Dagbladet. Julkaistu 11.11.2018. Viitattu 1.2.2021.
5. ↑  Sandefjord rykker opp til Eliteserien Dagbladet. Julkaistu 2.11.2019. Viitattu 1.2.2021.
6. ↑  Officielt: AaB ansætter spansk træner Bold.dk. Julkaistu 28.12.2020. Viitattu 2.1.2021.
7. ↑  Martí Cifuentes på plats i Hammarby
8. ↑  Cifuentes forlader AaB nu
9. ↑  Bajen golvat från elva meter i titelmatchen Hammarby IF. Viitattu 31.10.2023.
10. ↑  Allsvenskan 2022 Svenskfotboll.se. Viitattu 31.10.2023.
11. ↑  Marti Cifuentes: QPR appoint Hammarby boss as new head coach BBC Football. Julkaistu 30.10.2023. Viitattu 31.10.2023.


|  |  |  |
| --- | --- | --- |
| Edeltäjä:**Magnus Powell** | **Sandefjordin päävalmentaja**6/2018–2020 | Seuraaja:**Hans Erik Ødegaard&Andreas Tengström** |

|  |  |  |
| --- | --- | --- |
| Edeltäjä:**Peter Feher** | **AaB:n päävalmentaja**1/2021–1/2022 | Seuraaja:**Oscar Hiljemark** |

|  |  |  |
| --- | --- | --- |
| Edeltäjä:**Miloš Milojević** | **Hammarbyn päävalmentaja**1/2022–10/2023 | Seuraaja:**ei nimetty** |

|  |  |  |
| --- | --- | --- |
| Edeltäjä:**Gareth Ainsworth** | **Queens Park Rangersin päävalmentaja**10/2023– | Seuraaja:**–** |